![DCC_RGB[1][1].png]()

**Rannpháirtíocht an Phobail:** **Uiscí Snámha a Shainaithint**

Caithfidh údaráis áitiúla láithreacha oifigiúla snámha atá suite ina gceantar a shainaithint gach bliain chun gur féidir monatóireacht a dhéanamh orthu maidir le sábháilteacht, caighdeán an uisce agus an leibhéal úsáide a bhaintear astu.  Chun cabhrú leis an bpróiseas seo, tá **Comhairle Cathrach Bhaile Átha Cliath** ag iarraidh ar dhaoine a bhíonn ag snámh ag tránna, lochanna agus aibhneacha a insint dóibh má cheapann siad gur cheart dóibh ainmniúcháin reatha uiscí snámha sainithe a choimeád nó ainmniúchán nua láthair shnámha oifigiúil a thabhairt do limistéir a mbaintear gnáthúsáid astu chun snámh iontu, ach nach bhfuil aitheantas tugtha dóibh faoi láthair.

Faoi dhlí na hEorpa agus na hÉireann, caithfidh údaráis áitiúla Éireannacha uiscí snámha a shainaithint gach bliain chun gur féidir monatóireacht a dhéanamh ar na limistéir seo lena chinntiú go mbaineann siad caighdeáin dhiana mhicribhitheolaíocha amach maidir le caighdeán an uisce. I gcásanna áirithe, is iad na láithreacha snámha oifigiúla na limistéir a ndíríonn údaráis áitiúla a gcuid acmhainní orthu freisin agus ina gcuireann siad gardaí tarrthála ar fáil i rith shéasúr an tsamhraidh*.*  Ceanglaíonn na dlíthe seo freisin go n-ullmhaíonn an t-údarás áitiúil cur síos nó próifílí mionsonraithe do gach ceann de na suíomhanna uisce snámha a shainaithnítear ina ndéantar cur síos ní hamháin ar an láthair shnámha ach ar na limistéir i ndobharcheantar na n-uiscí dromchla a d’fhéadfadh bheith ina bhfoinse de thruailliú. Tá sna próifílí measúnú ar an riosca i dtaobh truailliú agus an gníomh a dhéanfaí dá dtitfeadh truailliú amach.

Is iad uiscí snámha ainmnithe Chomhairle Cathrach Bhaile Átha Cliath faoi láthair:

* Trá Chnocán Doirinne
* Dumhach Thrá

Má bhíonn tú ag snámh go rialta agus más mian leat cabhrú linn chun cinneadh a dhéanamh faoi cén láithreacha snámha ba cheart a bheith rangaithe mar uiscí snámha ainmnithe, b’fhéidir go gcabhródh sé leat machnamh a dhéanamh ar an méid seo a leanas:

* Conas a úsáideadh do láthair shnámha go dtí seo;
* Cé mhéid duine a úsáideann an suíomh;
* Cén áiseanna atá sa suíomh agus a éasca atá sé teacht air;
* Aon saincheisteanna maidir le sábháilteacht.

Tá treoir ón nGníomhaireacht um Chaomhnú Comhshaoil (an GCC) maidir le haighneachtaí ón bpobal agus an próiseas sainaitheanta ar fáil ag <https://www.beaches.ie/wp-content/uploads/2017/06/Public-Advice-Identifying-Bathing-Waters.pdf>. Más mian leat an trá/an abhainn etc. is fearr leat a mholadh mar shuíomh nua uisce snámha nó do thuairim a nochtadh faoi shuíomh atá ann faoi láthair, déan teagmháil linn, le do thoil, trí úsáid a bhaint as na sonraí seo a leanas;

Sa phost:

An tOifigeach Riaracháin,

An Rannóg Cultúir, Caitheamh Aimsire agus Conláiste,

An Rannán Seirbhísí Páirceanna agus Tírdhreacha,

Comhairle Cathrach Bhaile Átha Cliath,

Oifigí na Cathrach,

Bloc 4, Urlár 0

An Ché Adhmaid,

Baile Átha Cliath 8.

Nó ar ríomhphost: bathing.water@dublincity.ie

Is é an dáta deiridh chun aighneachtaí a sheoladh chuig Comhairle Cathrach Bhaile Átha Cliath an 30th Meitheamh 2021.